འུ་ཚང་གི་ཁྱིམ་ཕུགས་ན་འདི་ལས་ལྷག་པའི་ཚེ་ནོམ་ཞིག་གཏན་ནས་མེད།རྒན་པོ་ང་ལ་ཡང་བུ་ཕྲུག་ཁྱོད་ཚོ་དང་འདྲ་བའི་འདང་ཞིག་ཡོད།ཕྱིན་ཆད་ཀྱང་གཞན་ལ་བཙོང་རྒྱུའི་ཧམ་སེམས་མ་སྐྱེ།བཙོང་བཞག་ན་དེའི་རིན་གོང་གིས་རབ་ཡིན་ན་ལོ་གཉིས་གསུམ་ཞིག་ལ་འདང་རྒྱོ་རེད།དེ་ནས་ཚར་འགྲོ་གི་རེད།ད་དེ་ལ་རྒྱུ་མཚན་ཅང་ཡོད་པ་མ་རེད།བདག་ཡག་པོ་བྱས་ཏེ་ཉར་ཚགས་བགྱིས་བཞག་ན།མིའི་ན་ཚ་དང་ཕྱུགས་ཀྱི་གོད་ཁ་བཟློག་ཐུབ་པས།འདི་ལས་ལྷག་པའི་ནོར་བུ་གཞན་དགོ་ནི་མ་རེད།ད་དེ་འདྲ་རེད།ནོར་བུའི་ནོར་ངོ་ཟིན་པར་གྱིས།ཞ་བུས་ཚོས་སེམས་ལ་ཟུངས།ཞེས་རྒན་པོ་གཡང་སྐྱབས་ཀྱིས་འདི་འདྲའི་དོན་སྙིང་དང་།རིན་ཐང་ཅན་གྱི་ཁ་བརྡའམ་ཁ་ཆེམས་མང་བོ་བཤད་པ་ཁོ་ཚོའི་སེམས་ན་ཡོད་མེད་སུས་ཤེས།